Diari Oficial de la Generalitat Valenciana


Sumari del DOGV 6213, del 24-02-2010 (2010/605)

ACORD de 18 de desembre de 2009, del Consell, pel qual s'autoritza generar crèdit en el pressupost de la Conselleria d'Educació per fons finalistes no previstos del Ministeri d'Educació per un import de 4.380.065 euros, així com ajustos en l'annex de transferències corrents del programa 422.60, Universitats i Estudis Superiors, per a la inclusió de dues línies nominatives. Expedients números 09.021/09-181, 09.023/09-200 i 09.024/09-211.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6213

Data del DOGV
:   24-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/605


Data del document
:   18-12-2009

Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 18 de desembre de 2009, del Consell, pel qual s'autoritza generar crèdit en el pressupost de la Conselleria d'Educació per fons finalistes no previstos del Ministeri d'Educació per un import de 4.380.065 euros, així com ajustos en l'annex de transferències corrents del programa 422.60, Universitats i Estudis Superiors, per a la inclusió de dues línies nominatives. Expedients números 09.021/09-181, 09.023/09-200 i 09.024/09-211. [2010/605]  
El Consell, en la reunió del dia 18 de desembre de 2009, va adoptar l'acord següent:  
Per Resolució de data 14 de setembre de la Secretaria General d'Universitats, es va publicar l'Acord del Consell de Ministres pel qual es van formalitzar els criteris de distribució territorial i la distribució resultant dels crèdits previstos per al programa de formació de titulats en situació de desocupació aprovada per la Comissió de Política Universitària, que va assignar a la Comunitat Valenciana la quantitat de 2.235.065 euros, en funció del percentatge de titulats universitaris entre 25 i 40 anys que perceben prestació de desocupació al maig de 2009. La Conselleria d'Educació proposa generar crèdits per este import en el pressupost del programa 422.60, Universitats i Estudis Superiors, i destinar-los a la inclusió d'una línia de subvenció en el seu annex de transferències corrents, que finance la gratuïtat, per als titulats universitaris espanyols en estes circumstàncies, que cursen títols de màster oficials i títols propis de les universitats públiques que hagen sigut seleccionats com estratègics per la comunitat autònoma.  
D'altra banda es proposa generar crèdits en el pressupost del programa 542.10, Innovació, Transferència Tecnològica i Suport a Infraestructura, per un import de 2.145.000 euros que correspon a part de l'aportació del Ministeri d'Educació prevista en l'addenda 2006 al conveni específic subscrit entre el Ministeri i la Generalitat per al desenvolupament del Programa Incentivació de la Incorporació i Intensificació de l'Activitat Investigadora (Programa I3), incrementant la línia nominativa distribuïda T6901, que amb la mateixa finalitat es va habilitar en el programa esmentat i modificant la distribució entre els seus beneficiaris.  
Es proposa, al seu torn, un ajust en l'annex de transferències corrents del programa 422.60 minorant les línies genèriques T1313, «Beques alumnat ensenyaments universitaris per a exempció de taxes o ajudes a preu matrícula», i T1835, «Despeses financeres Pla Finançament d'Inversions» per a la inclusió de dues línies nominatives una per a fer front a les despeses financeres de la pòlissa de crèdit subscrita per la Universitat de València per al finançament de la despesa corrent, i una altra per a finançar la despesa corrent de la Universitat Jaume I.  
A este efecte i en virtut del que disposen els articles 17 i 18 de la Llei 17/2008 de Pressupostos de la Generalitat per a l'exercici 2009, el Consell   
ACORDA  
Primer  
S'autoritza un augment en el pressupost d'ingressos en l'aplicació 401.01, Transferències de capital finalistes de l'administració de l'Estat. Àrea d'Educació i Investigació, per un import de 4.380.065 euros.  
Segon  
S'autoritza generar crèdit en les aplicacions i pels imports que es detallen a continuació:  
  
Tercer  
S'autoritza la inclusió, en l'annex de transferències corrents del programa 422.60, Universitats i Estudis Superiors, de la línia de subvenció nominativa per l'import i amb les dades descriptives que es detallen a continuació:  
  
Quart  
S'autoritza un augment en la dotació de la línia nominativa distribuïda T6901, «Programa d'Incentivació de la Incorporació i Intensificació de l'activitat investigadora», de l'annex de transferències corrents del programa 542.50, Innovació Transferència Tecnològica i Suport a Infraestructura, per un import de 2.145.000 euros, així com modificar l'import assignat als seus beneficiaris, d'acord amb al detall següent:  
  
Cinqué  
S'autoritza l'ajust següent en l'annex de transferències corrents del programa.422.60, Universitats i Estudis Superiors, que implica:  
1) La minoració de les línies genèriques i pels imports que es detallen a continuació:  
  
2) La inclusió de les línies nominatives pels imports i amb les dades descriptives que a continuació es detallen:  
  
  
València, 18 de desembre de 2009  
La consellera secretària del Consell, per substitució,  
PAULA SÁNCHEZ DE LEÓN GUARDIOLA